Tiltaksplan for Norges Nasjonalparklandsbyer 2013

1 Intern forankring – erfaringsutveksling

Tiltak som sikrer lokal medvirkning, mobilisering, kvalitetssikring og forankring av prosjektet.

**1.1 Work shops/seminar og lignende kr 500 000**

Work shop, seminar og lignende. Det legges opp til inntil 4 work shops i 2013 hvor ordførere og koordinatorer deltar. Erfaringsutveksling og framdrift. Bruk av ekstern kompetanse kan komme til anvendelse både på Work Shops og ellers.

Styringsgruppemøter gjennomføres i forbindelse med Work Shops.

Vi ønsker å invitere Wild Norway til å informere om pakkeproduksjon og markedsarbeid i forbindelse med dette.

2 Overordnet merkevarebygging

**2.1 Administrasjon, koordinering og prosjektledelse kr 3 000 000**

Lønn prosjektleder, konsulentbistand, møte-/reisekostnader og kontorleie.

**Lokal forankring – drift**

Prosjektkoordinator er ansatt i 80 % stilling. Det skal være minimum 50 % stilling lokalt i hver kommune. Dette skal sikre gjennomføring av fellestiltak, tilstrekkelig deltakelse i nettverket og utvikling av tettstedene som nasjonalparklandsbyer i tråd med felles satsing.

Spesifisert budsjett administrasjon, prosjektledelse:

|  |  |
| --- | --- |
| Lønn og sosiale kostn., 100 %, 1 år - Prosjektkoordinator |  625 000 |
| Kontorleie og andre adm. utgifter, utstyr |  75 000 |
| Reisekostnader - Prosjektkoordinator |  100 000 |
| Lønn, sosiale kostn., 50 %, 1 år – Lokale koordinatorer | 1 500 000 |
| Reisekostnader og andre adm. utgifter– Lokale koordinatorer |  400 000 |
| Innleid konsulentbistand, evt. kompensasjon til kommuner for arbeid med fellestiltakarbeid med fellestiltak |  150 000 |
| Møter styrings- og arbeidsgruppa, prosess |  150 000 |

**Informasjon**

En har valgt å sette av en pott til informasjon og markedsføringstiltak, dette innebærer utgifter til etablering av internettside og side på sosiale medier, ulike informasjons-, profilerings- og markedsføringstiltak.

**2.2 Internett kr 500 000**

Nasjonalparklandsbyene skal være en kommersiell spydspiss ut mot markedet.

[www.nasjonalparklandsby.no](http://www.nasjonalparklandsby.no) vil være den viktigste informasjons- og markedsføringskanalen. I tillegg kan en internettside fungere som et intranett for nasjonalparklandsbyer og samarbeidsaktører.

Web-løsninger skal etableres, administreres og driftes i løpet av 2013. Det er ønskelig at det under etableringen er en dialog med informasjonssentrene, nasjonalparkkommunene og destinasjonsselskaper der disse finnes.

***2.3 Profilering* kr 100 000**

Det er stadig behov for markedsførings- og profileringstiltak i nasjonalparklandsbyene. Disse utarbeides i fellesskap for å sikre kvalitet og felles standarder, men med lokal tilpasning.

***2.3 Nasjonalparkmagasin* kr 225 000**

Geilo og Storslett Nasjonalparklandsbyer lager Nasjonalparkmagasin i 2013.

3 Vertskapsrolla

Her inngår en rekke tiltak som økt vertskapskompetanse, tilrettelegging og informasjonstiltak.

**3.1 Vertskapskurs/ambassadørarbeid kr 595 090**

Flere av nasjonalparklandsbyene har gjennomført vertskapskurs. Dette er et kontinuerlig arbeid som skal standardiseres og videreutvikles. Det skal være lokal tilpasning som kvalitetssikres gjennom nettverket.

Det er viktig at det skapes lokalt eierskap til vertskapsrollen og at man ser dette som en investering i næringsutviklingen i den enkelte nasjonalparklandsby.

Kommunenes medfinansiering og egeninnsatsen til deltakere i forbindelse med vertskapskurs/ambassadørarbeid skal komme til uttrykk.

Det søkes samarbeid regionalt, for eksempel med Nasjonalparkkommunene (NKP) og Statens Naturoppsyn (SNO).

4 Kompetanse barn og unge

**4.1 Videreutvikle og systematisere undervisningsopplegg kr 400 000**

Leif Vingelen skal fortsette arbeidet gjort i 2012 med fokus på undervisningsopplegget, herunder:

1. Kunnskap om naturen i og rundt verneområdet
2. Kunnskap om Nasjonalparklandsbyens historie
3. Kunnskap om kultur- og næringslivet i bygda
4. Kunnskap om grunnlaget for vernet og geografisk utstrekning
5. Fremme tilhørighet til bygda og naturen gjennom opplevelser og egne erfaringer.

Tett dialog med ressurspersoner i nettverket er en forutsetning og en legger opp til et felles seminar med skolefaglig ansvarlige fra alle landsbyene.

Prosjektet ”Den naturlige Skolesekken” vil bli trukket inn i arbeidet.

**4.2 Ferdigstille Rådyrtrakket – Natursti for barn kr 300 000**

Videreutvikle og ferdigstille innhold. Utarbeiding av pedagogisk opplegg og innhold for forankring i skoleverket. Arbeidet skal ha overføringsverdi og deles med andre aktører i Norges nasjonalparklandsbyer, nasjonalparksenter.

Gjennom aktivitet og opplevelser skal det formidles kunnskap om natur, kultur og nasjonalparkene på en interessant og engasjerende måte. Aktivitetene skal først og fremst rettes til barn og unge, men også til familier, voksne og eldre.

**5 Miljø**

**5.1 Miljøsertifisering (alle) kr 750 000**

Tiltaket skal bidra til økt bevissthet rundt ivaretakelse av miljø og natur. Videre styrke bedriftene i konkurransen på sine markeder hvor markedene stiller stadig strengere miljøkrav til leverandør. Andre fordeler vil være lavere kostnader som for eksempel energi- og transportutgifter.

Tiltaket skal bidra til at private bedrifter og kommunale virksomheter kan gjennomføre miljøsertifisering (felles kurs, evt. sponsing av egenandel til konsulent, sertifisering m.v.).

For å få fortgang i tiltaksarbeidet retta mot miljø i næringslivet, vil en støtte sertifisering og miljøtiltak for bedriftene som ønsker å miljøsertifisere seg.

Målet er å ha et grønt reise- og næringsliv!

**5.2 Prosjekt El-sykkel kr 120 000**

Vingelen Utvikling AS skal på vegne av prosjektet finne fram til egnede modeller for drifting av en EL-sykkelpark, herunder erfaringsdeling og anbefalinger.

Eventuelle fellestiltak kan være prosjektering, erfaringsdeling, implementering, markedsføring, reklame, sykkelkart, ladestasjoner, sykkelstativ mv.

6 Arrangementer

**6.1 Arrangement kr 500 000**

Arrangementer skal bidra til bevisstgjøringen rundt nasjonalparkene og nasjonalparklandsbyene, herunder natur- og kulturarven. Målgruppe er både tilreisende og fastboende. Fastboende for å styrke lokal forankring.

Tiltak kan gjennomføres i samarbeid med eksisterende arrangement, eksempelvis Landsbydag, Nasjonalparkdag, landsbyhopping, arrangement for markering av NPL status, lokale natur- og kulturtradisjoner.

Landsbyene skal dele sine erfaringer med hverandre.

7 Produktutvikling

**7.1 Kursrekke Innovasjon Norge kr 1 459 000**

Kompetansehevingsprogram for lokalt reise-/næringsliv: Kursene ”Bli en bærekraftig bedrift” og ”Skap en lønnsom opplevelse”. Viktig tiltak som har potensial til å løfte og synliggjøre næringsaktører i nasjonalparklandsbyene, øke lønnsomhet og øke bevissthet rundt bærekraft og miljøsertifisering.

Samarbeid med IN om gjennomføring og finansiering. Målet er å gjennomføre
kompetanseprogrammet i alle landsbyene. ”Bli en bærekraftig bedrift” i løpet av 1. halvår 2013.

**7.2 Landsbybedrift kr 250 000**

Konkretisering av kriterier, piloter, profileringsmateriell.

Systematiseres og gjøres tilgjengelig for nye søkere.

**7.3 Videreutvikling infrastruktur kr 1 000 000**

Ferdigstille stier og løyper mv.

|  |  |  |  |  |  |  |
| --- | --- | --- | --- | --- | --- | --- |
|  | **8 BUDSJETT TILTAKSPLAN NORGES NASJONALPARKLANDSBYER 2013****Tiltak** | **Gjennom-føring** | **Beskrivelse** |  |  | **Finansiering** |
| **Kostnad** | **VSP 2012** | **VSP 2013** | **Kommune** | **Andre** |
| **1. Intern forankring - erfaringsutveksling** |  |  |  |  |  |
| 1.1 | Work Shop/seminar eller lignende | Alle | Arena for utvikling av NPL og samsnakking ang. muligheter | 500 000 |   | 250 000  | 250 000  |   |
| **2. Overordnet merkevarebygging** |  |  |  |  |  |
| 2.1 | Administrasjon, koordinering og prosjektledelse | Felles | Lønn prosjektkoordinator og lokale koordinatorer, konsulentbistand og møter/reiser, kontorleie, adm. utgifter | 3 000 000  | 500 000  | 700 000  | 1 500 000  | 300 000  |
| 2.2 | Informasjon - Internett | Alle | Web, sosiale medier, magasin, profilering, standard informasjonsmateriell på informasjonssentre | 500 000  | 150 000  | 250 000  | 100 000  |   |
| 2.3 | Informasjon - Profilering | Alle |  | 100 000 |  | 50 000 | 50 000 |  |
| 2.4 | Informasjon - Magasin | Geilo, Storslett | Nasjonalparkmagasin | 225 000 |  |  | 225 000 |  |
| **3. Vertskapsrolla** |  |  |  |  |  |  |  |
| 3.1 | Vertskapskurs, Ambassadørarbeid | Alle | Forankring, medvirkning, kompetansebygging | 595 090  | 95 090  | 400 000  | 100 000  |   |
| **4. Kompetanse barn unge** |  |  |  |  |  |  |  |
| 4.1 | Utvikle og systematisere undervisningsopplegg |   | Hovedprosjekt, Leif Vingelen prosjektleder | 400 000  |   | 250 000  | 150 000 |   |
| 4.2 | Rådyrtråkket (Nytt navneforslag ”Rupsekken”) | Alle | Videreutvikling, ferdigstilling innhold. Overføring/implementering ref. pkt 4.1 | 300 000  |  | 200 000  |   | 100 000   |
| **5. Miljø** |  |  |  |  |  |  |  |
| 5.1 | Miljøsertifisering | Alle | Støtte til sertifisering. Antatt 30 bedrifter med snittkostnad kr 25 000,- pr bedrift. | 750 000  |  | 350 000  | 100 000  | 300 000  |
| 5.2 | Prosjekt EL-sykkel | Vingelen/Alle | Vingelen ferdigstiller modell for drifting av EL-sykkelpark. Evt. fellestiltak i tillegg. | 120 000  |   | 120 000  |   |   |
| **6. Arrangementer** |  |  |  |  |  |  |  |
| 6.1 | Arrangement | Alle | Landsbydag/nasjonalparkdag/arrangement for markering av NPL status. | 500 000  |  | 250 000  | 250 000  |   |
| **7. Produktutvikling** |  |  |  |  |  |  |  |
| 7.1 | IN-kurs. ”Bli en bærekraftig bedrift” og ”Skap en lønnsom opplevelse | Alle | Innsalg lokalt/regionalt. Gjennomføring alle landsbyer 2012 - 2013 | 1 459 000 |   |  | 66 000 | 1 393 000 |
| 7.2 | Landsbybedrift | Alle | Konkretisering av kriterier, piloter, profileringsmateriell | 250 000  |   | 250 000  |   |   |
| 7.3 | Ferdigstille infrastruktur | Alle | Ferdigstille stier og løyper mv. | 1 000 000 |   | 500 000 | 500 000  |   |
|  |  |  | **Totalt:** | **9 699 090**  | **745 090**  | **3 570 000**  | **3 291 000** | **2 093 000** |

 Uten VSP 2011 – 2012 8 954 000
 Omdisponering VSP 2012 586 445
 Omdisponering VSP 2011 158 645
 Sum 2011 +2012 745 090

Vedtatt av Styringsgruppa 6. februar 2013